**FAKULTET ZA FORENZIČKE ZNANOSTI**

Adresa: 21000 Split, Ruđera Boškovića 33

URL: <http://forenzika.unist.hr>

e-mail: [forenzika@forenzika.unist.hr](mailto:forenzika@forenzika.unist.hr)

**SLOBODNA MJESTA NA JESENSKOM ROKU**

**PRIJAVE ZA UPIS**

Prijava ispita državne mature i prijava za upis na sveučilišni prijediplomski program Forenzika (za **pristupnike s državnom maturom i pristupnike bez državne mature)** obavlja se putem *Nacionalnog informacijskog sustava prijava na visoka učilišta* (NISpVU), kojemu se pristupa preko mrežne stranice [www.postani-student.hr](http://www.postani-student.hr).

**UPISNE KVOTE**

* **Kvota za pristupnike s državnom maturom:** Pristupnici koji imaju završeno četverogodišnje obrazovanje i položenu državnu maturu mogu se prijaviti u ovu kvotu.
* **Kvota za pristupnike bez državne mature:** Pristupnici koji imaju završeno četverogodišnje obrazovanje i položen završni ispit (maturu) prije 2010. godine mogu se prijaviti u ovu kvotu.

|  |  |  |  |
| --- | --- | --- | --- |
| Naziv studija | UPISNA KVOTA | | Ukupno |
| Pristupnici s državnom maturom | Pristupnici bez državne mature  (maturirali prije 2010.) |
| Redoviti studij | Redoviti studij |
| FORENZIKA | 16 | 1 | 17 |

Prilikom upisa na drugu godinu sveučilišnog prijediplomskog studija Forenzika, studenti se opredjeljuju za jedan od studijskih modula:

* Istraživanje mjesta događaja
* Forenzična kemija i molekularna biologija
* Forenzika i nacionalne sigurnosti
* Financijsko-računovodstvena forenzika
* Menadžment u vatrogastvu i istrage požara

Upisne kvote za pojedine module donosi stručno vijeće Fakulteta za svaku akademsku godinu.

**KRITERIJI ZA SASTAVLJANJE RANG-LISTE ZA UPIS (pristupnici s državnom maturom)**

Upis u prvu godinu sveučilišnog prijediplomskog studija Forenzika obavljat će se isključivo na temelju rang-lista Središnjeg prijavnog ureda.

Rang-lista uspješnosti pristupnika sastavlja se na temelju vrednovanja:

1. Uspjeha u prethodnom srednjoškolskom obrazovanju
2. Položenih ispita na državnoj maturi

|  |  |  |
| --- | --- | --- |
| OCJENE IZ SREDNJE ŠKOLE | | |
| Prosjek svih zaključnih ocjena | | 40,00 % |
| DRŽAVNA MATURA | | |
| Hrvatski jezik | / | 20,00 % |
| Matematika | Razina **B** | 20,00 % |
| Engleski jezik | Razina **B** | 20,00 % |

**KRITERIJI ZA SASTAVLJANJE RANG-LISTE ZA UPIS (pristupnici bez državne mature)**

Upis u prvu godinu sveučilišnog prijediplomskog studija Forenzika obavljat će se isključivo na temelju rang-lista Središnjeg prijavnog ureda.

Rang-lista uspješnosti pristupnika sastavlja se na temelju vrednovanja:

1. Uspjeha u prethodnom srednjoškolskom obrazovanju
2. Postignutog uspjeha u srednjoj školi

|  |  |
| --- | --- |
| OCJENE IZ SREDNJE ŠKOLE | |
| Prosjek svih zaključnih ocjena | 40,00 % |
| POSTIGNUT USPJEH U SREDNJOJ ŠKOLI IZ PREDMETA | |
| Hrvatski jezik | 20,00 % |
| Matematika | 20,00 % |
| Engleski jezik | 20,00 % |

**UPISI**

Upis svih pristupnika održat će se 18. rujna 2025. prema rasporedu koji će biti objavljen na mrežnoj stranici Fakulteta.

Pristupnik koji je ostvario pravo upisa, a ne upiše se predviđenom vremenu, gubi to pravo.

**INFORMACIJE**

Detaljnije obavijesti o studiju Forenzika dostupne su na mrežnoj stranici Fakulteta za forenzičke znanosti <https://www.forenzika.unist.hr>.

Za sve dodatne informacije obratite se putem elektroničke pošte: [forenzika@forenzika.unist.hr](mailto:forenzika@forenzika.unist.hr)